Document ID: 32013D0302

A BIZOTTSÁG HATÁROZATA
(2013. június 19.)
az egyes bolgár tejfeldolgozó létesítményekben feldolgozott, nem megfelelő nyers tej vonatkozásában a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/861/EK határozat II. mellékletének módosításáról
(az értesítés a C(2013) 3740. számú dokumentummal történt)
(EGT-vonatkozású szöveg)
(2013/302/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikke első bekezdésére,
mivel:
(1)
A 853/2004/EK rendelet különleges, az élelmiszer-ipari vállalkozók által követendő higiéniai szabályokat állapít meg az állati eredetű élelmiszerekre vonatkozóan. Ezek a szabályok a nyers tejre és a tejtermékekre vonatkozó higiéniai követelményeket is magukban foglalják.
(2)
A 2009/861/EK bizottsági határozat (2) a benne felsorolt, Bulgáriában működő tejfeldolgozó létesítmények esetében bizonyos eltéréseket tesz lehetővé a 853/2004/EK rendelet III. melléklete IX. szakasza I. fejezetének II. és III. alfejezetében megállapított követelményektől. A határozat rendelkezéseit 2010. január 1-jétől2013. december 31-ig kell alkalmazni.
(3)
A 2009/861/EK határozat alapján egyes, a határozat II. mellékletében felsorolt tejfeldolgozó létesítmények anélkül is feldolgozhatnak nem megfelelő tejet, hogy a feldolgozást külön gyártósorokon végeznék.
(4)
Bulgária 2012. december 13-án felülvizsgált és naprakésszé tett listát küldött a Bizottságnak a szóban forgó tejfeldolgozó létesítményekről.
(5)
A felülvizsgált és naprakésszé tett listán már nem szerepelnek egyes olyan, a 2009/861/EK határozat II. mellékletében jelenleg még szereplő létesítmények, amelyekről úgy tekinthető, hogy már teljesítik a 853/2004/EK rendelet III. melléklete IX. szakaszának I. fejezetében foglalt követelményeket, és ezért jogosultak az uniós piacon tejtermékeket forgalomba hozni. A szóban forgó létesítmények a 2009/861/EK határozat II. mellékletének táblázatában jelenleg a 6. szám (1112004 „Matev-Mlekoprodukt” OOD), a 16. szám (2712010 „Kamadzhiev-milk” EOOD), a 37. szám (1212022 „Milkkomm” EOOD), az 56. szám (BG 2612042 „Bulmilk” OOD), a 61. szám (1712013 ET „Deniz”), a 70. szám (BG 1812003 „Sirma Prista” AD) és a 78. szám (1812005 „DAV - Viktor Simonov” EOOD) alatt találhatók.
(6)
A 2009/861/EK határozatot ezért megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A HATÁROZATOT:
1. cikk
A 2009/861/EK határozat II. melléklete helyébe az e határozat mellékletében megállapított szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2013. június 19-én.

Labels: 0
18
17
15